als_Latn dik_Latn sag_Latn
Njëri ndër lojtarët më në formë të kuqezinjve Ermir Lenjani flet për Arenën, rreth përgatitjeve të skuadrës si dhe dy ndeshjet e ardhshme. Anëtari i skuadrës zvicerane, St. Gallen tregon se atmosfera në mesin e lojtarëve është fantastike dhe po përgatitën maksimalisht që ta përfaqësojnë denjësisht vendin. “Aktualisht jemi në ‘Tropikal’, ku po stërvitemi para këtyre dy ndeshjeve miqësore të rëndësishme. Atmosfera në Kombëtare është shumë e mirë dhe kjo gjë po na gëzon”, u shpreh fillimisht Lenjani për Arenën. Tutje mbrojtësi i majtë, thotë se këto dy ndeshje miqësore ndaj Francës dhe Italisë janë tejet të rëndësishme për kuqezinjtë që të tregojnë lojëra të bukura dhe të marrin rezultate të mira. “Ndeshjet me Francën dhe Italinë, janë të rëndësishme për Kombëtaren. Do të përballemi me dy Kombëtare shumë të fuqishme dhe natyrisht që nuk futemi në ndeshje të dorëzuar, pasi do të kërkojmë që të zhvillojmë lojë të mirë dhe të marrim rezultat të kënaqshëm”, deklaroi Lenjani.
Rama motivohet nga xhaxhai i tij
Valdet Rama e gjen inspirimin tek xhaxhai i tij. Në një intervistë për uebfaqen zyrtare të skuadrës së tij, Munchen 1860, ai flet edhe për rezultatet e ekipit, të cilat sipas tij nuk janë të kënaqshme. “Xhaxhai im ishte futbollist dhe gjithmonë e shikoja. Ai më fascinonte. Ai më kujton ditët e tij të hershme kur luante nëpër rrugë. Kjo ishte një mënyrë e zakonshme e të luajturit në Kosovë. Nëpër rrugë kemi luajtur shumë dhe ishte kënaqësi”, ka deklaruar Rama. Ai tha se zgjodhi Munchen 1860, sepse klubi ka traditë shumëvjeçare në Gjermani. Rama nuk është pjesë e Shqipërisë për miqësoret me Francën e Italinë, pasi për shkak të problemeve shëndetësore.
Memushaj kthim tek kuqezinjtë
Memushaj, pas një sezoni fantastik me Karpin (Serie B) ku shënoi 9 gola në 34 ndeshje (si mesfushor!) pësoi një lëndim të rëndë në gju
Shqipëria ka përpara dy ndeshje prestigji, ndeshje me Francën dhe Italinë, ndeshje të cilat tekniku De Biazi ka parashikuar t’i përballë me një lojë që bazohet tek kundërsulmi. “Kësaj radhe” lista e lojtarëve të grumbulluar solli për herë të parë në kombëtare Stivi Frashërin (portier i Tiranës), Arlind Ajetin (mesfushor i Bazelit) dhe Erando Karabecin (mesfushor i Tiranës) duke lënë jashtë emra të lakuar si Alban Meha (mesfushor i Paderbornit), apo Shkëlzen Gashi (mesfushor i Bazelit). Natyrisht kjo lëvizje e teknikut italian solli edhe kritika nga mediat, por ajo që po kalon si pa vëmendje është rikthimi i Ledian Memushajt (mesfushor i Pescaras) në kombëtare.
Memushaj, pas një sezoni fantastik me Karpin (Serie B) ku shënoi 9 gola në 34 ndeshje (si mesfushor!) pësoi një lëndim të rëndë në gju. Në maj, ai iu nënshtrua një operacioni të vështirë dhe falë vullnetit dhe përkushtimit ka arritur t’i rikthehet fushës së gjelbër brenda 4 muajve, jashtë çdo parashikimi të mjekëve. Pra nga ferri në parajsë! Ndaj ky rikthim në kombëtare duhet të kishte vëmendjen e të gjitha mediave. Tanimë me fanellën e Peskaras (i huazuar nga Leçe, që zotëron kartonin e tij), ai po i rikthehet formës më të mirë madje edhe duke shënuar (gol ndaj Barit 1-1). 27-vjeçari nga Vlora debutoi me fanellën e kombëtares në vitin 2010-të kur kuqezinjtë drejtoheshin nga i ndjeri Josip Kuze. Ndeshja e parë e tij ishte në miqësoren pa gola (0-0) ndaj Maqedonisë në Korçë kur zëvendësoi Klodian Duron. Pas kësaj ndeshjeje fanellën e kombëtares Memushaj do ta djersiste edhe 4 herë të tjera. Shumë pak për aq sa pritet dhe për aq sa mund t’i japë kombëtares ky lojtar. Prandaj le t’i urojmë Memushajt një rikthim të mirëseardhur!
als_Latn als_Latn als_Latn als_Latn als_Latn als_Latn als_Latn